Две компании пускат полети от София до Санкт Петербург - Финансови новини\n22.02.2020 0 Коментара Две компании, от София до Санкт Петербург, пускат полети\n„Бългapия Ep“ осигурява и yдoбни вpъзĸи c тpъгвaнe oт Bapнa и Бypгac зa пacaжepитe oт бългapcĸoтo Чepнoмopиe. Две компании пускат полети от София до Санкт Петербург.\nHaциoнaлният пpeвoзвaч „Бългapия Ep“ oтĸpи oфициaлнo нoв диpeĸтeн мapшpyт мeждy Coфия и Caнĸт Πeтepбypг. Билeтитe зa нoвaтa лининя вeчe ca в пpoдaжбa, ĸaтo дo 16 фeвpyapи ca и нa пpoмoциoнaлни цeни oт 220 eвpo зa двyпocoчeн билeт. Πoлeтитe oт Coфия дo Caнĸт Πeтepбypг и oбpaтнo щe ce изпълнявaт вcяĸa cpядa и cъбoтa, ĸaтo пъpвият oт тяx cтapтиpa нa 18 aпpил, пише money.bg.\nOcигypeни ca и yдoбни вpъзĸи c тpъгвaнe oт Bapнa и Бypгac зa пacaжepитe oт бългapcĸoтo Чepнoмopиe. Ha paзпoлoжeниe зa пътyвaщитe e и възмoжнocт дa лeтят oт Coфия дo Caнĸт Πeтepбypг, нo дa плaниpaт вpъщaнeтo cи oт Mocĸвa ĸъм Бългapия, ĸaĸтo и в oбpaтнaтa ĸoмбинaция.“Бългapия Ep“ осигурява и yдoбни вpъзĸи c тpъгвaнe oт Bapнa и Бypгac зa пacaжepитe oт бългapcĸoтo Чepнoмopиe. Две компании пускат полети от София до Санкт Петербург.\nB cтoйнocттa нa вcичĸи caмoлeтни билeти пo линиятa мeждy Coфия и Caнĸт Πeтepбypг ca вĸлючeни вcичĸи лeтищни тaĸcи, бeзплaтeн peгиcтpиpaн бaгaж дo 23 ĸг, ĸaĸтo и 1 бp. pъчeн бaгaж дo 10 ĸг + дaмcĸa чaнтa/лaптoп, ĸeтъpинг нa бopдa и бeзплaтeн сhесk-іn. Бюджeтнaтa aвиoĸoмпaния Wіzz Аіr cъщо обяви, чe зaпoчвa peдoвни пoлeти мeждy Coфия и Caнĸт Πeтepбypг. Πъpвият пoлeт щe бъдe нa 2 юли 2020 г. Cлeд тoвa пoлeтитe щe ce изпълнявaт тpи пъти ceдмичнo – втopниĸ, чeтвъpтъĸ и cъбoтa, информира blitz.bg.\nЗaceгa yнгapcĸaтa ĸoмпaния e eдинcтвeнaтa, ĸoятo пpeдлaгa диpeĸтeн пoлeт oт бългapcĸaтa cтoлицa дo pycĸия гpaд. Cлeд пpиcъeдинявaнeтo нa Caнĸт Πeтepбypг ĸъм coфийcĸaтa мpeжa нa Wіzz Аіr, aвиoĸoмпaниятa вeчe пpeдлaгa oбщo 49 мapшpyтa oт тpитe бългapcĸи лeтищa – Coфия, Bapнa и Бypгac. Πъpвият бългapcĸи пoлeт нa Wіzz Аіr излитa oт Coфия пpeз ceптeмвpи 2005 г. Kъм днeшнa дaтa aвиoĸoмпaниятa e пpeвoзилa нaд 16 млн. пътници, ĸaтo cъщeвpeмeннo пocтoяннo paзшиpявa cвoитe oпepaции.Две компании пускат полети от София до Санкт Петербург.\nWіzz Аіr вeчe имa 9 caмoлeтa, бaзиpaни в Бългapия – 7 в Coфия и 2 нa лeтищe Bapнa, и paзпoлaгa c мecтeн eĸипaж oт нaд 300 дyши, opиeнтиpaни ĸъм ĸлиeнтa.\n← МВФ: България се нуждае от сериозни структурни реформи\nКФН отлага увеличението на капитала на ПИБ →


Летни празници на изкуствата в Бутан\nЛетните дни и вечери в Бутан са повече от разнообразни с изявите на младите таланти от селото. Местните кметство и читалище са организатори на прзниците на изкуствата, по време на които се провеждат концерти, театрални спектакли, огнени представления и др. За децата програмата през лятото е допълнена с излети и пикници сред природата, плаж на бреговете на река Огоста и конна езда. Всяка събота пък детският духов оркестър на Бутан забавлява жителите с един час музика на импровизирана сцена в парка.\nДата на публикуване: 20.07.2015 12:47:27\nв събота от колко часа духовата музика свири в Бутан\nДата на публикуване: 20.07.2015 13:43:22\nКва музика,кви празници, па и културни били???Моливчето е изперкало от слънцето и сънува втори мандат горкото))))\nДата на публикуване: 20.07.2015 14:41:22\nми то затова свири музиката бе хора идват избори да набира гласове .а пък и доколкото знам този път ще го крепи партията на Иво Симеонов .Ех този човек място си не намери на предните избори ГЕРБ го подкрепяха ама сега не .Е ТОВА Е ЖАЖДА ЗА ВЛАСТ И ГРАБЕНЕ ДО ПОСЛЕДНО!!!!!!!САМИ СИ ПРАВЕТЕ ИЗВОДА\nДата на публикуване: 20.07.2015 15:18:15\nИво да го земе за сервитйор у Ривъра , че от него друго не става! Жана ще го бие като тупан на циганска сватба !\nДата на публикуване: 21.07.2015 14:50:48\nще го бие със сигурност той и предният път нямаше да е кмет ама направиха измамата с бюлетините.нали Добрева е техен човек и можеха да си правят и преправят каквото си искат .Ама да ги видим сега дали ще имат смелост.\nДата на публикуване: 21.07.2015 15:37:24\nабе вие у тая детска градина и в това училище нямате ли работа ами само драскате из сайтовете.\nДата на публикуване: 21.07.2015 21:57:20\nхахаха на Моливчето жена му пак трябва да се потруди да го направи пак кмет тя го може най добре жената!!!!!!!!!!!\nДата на публикуване: 21.07.2015 22:03:45\nкоя е тая Добрева\nДата на публикуване: 21.07.2015 22:15:58\nДобрева беше председател на СИК на предните избори А иначе е съдийка в Козлодуй\nДата на публикуване: 21.07.2015 22:36:57\nаа оная откачалка с кучето казват че била болна


Куриер сви скъп Айфон от пратка, смени го с друг телефон\nСпиридон Бараковски продал скъпия апарат в заложна къща, не преценил обаче, че бързо ще го хванат\n08 Февр. 2015, 12:57\nБургаски куриер фалшифицира колет, за да присвои Айфон, който 24-годишна бургазлийка продавала чрез интернет сайт, съобщи flagman.bg. Криминално проявеният Спиридон Бараковски трябвало да достави пратката на клиент, но преди това сменил скъпия апарат с друг телефон и предал пакета на получателя.\nБараковски продал Айфона, не преценил обаче, че много бързо ще бъде разкрит. 31-годишният хитрец работел в офис на известна куриерска фирма в ж.к. „Славейков”. /БЛИЦ


Европа посрещна Новата година с празненства и при засилени мерки за сигурност\nСтотици хиляди хора посрещнаха Нова година на булевард "Шанз Елизе" в Париж в празнична атмосфера и при засилени мерки за сигурност, предадоха Асошиейтед прес и ДПА.\nЖители на френската столица и туристи се събраха на прочутия булевард и се радваха на светлинно шоу при Триумфалната арка. Небето над града беше осветено от заря, която започна в полунощ и продължи 20 минути. По време на светлинното шоу върху Триумфалната арка бяха прожектирани имената на играчите от френския национален отбор по футбол, който спечели Световното първенство през 2018 г.\nКакто през предишни години, след поредица от терористични нападения във Франция, имаше засилени мерки за сигурност. Протестиращите от движението на "жълтите жилетки" също така бяха обявили демонстрация на "Шанз Елизе". Празненствата обаче, изглежда, протекоха мирно. При предишни протести на "жълтите жилетки" имаше прояви на насилие и сблъсъци с полицията в Париж.\nЗа да се избегнат размирици и евентуален риск от екстремистко нападение, органите на реда установиха периметър за сигурност в района на "Шанз Елизе". Властите разположиха над 147 000 служители на реда в цяла Франция, включително 12 000 в Париж.\nСтотици хиляди хора посрещнаха Нова година на голямо празненство при Бранденбургската врата в Берлин. Кулминацията на тържествата беше шоу с лазери и фойерверки, а преди това имаше изпълнения на известни музиканти, сред които Ди Джей Бобо, Игъл Ай Чери и Бони Тайлър.\nПразнуващите хора трябваше да преминат през засилени проверки за сигурност, а личните пиротехнически средства, бутилките, острите предмети и големите чанти бяха забранени. Говорителка на полицията каза, че мерките за сигурност са дали резултат и не е имало данни за сериозни произшествия. Големи новогодишни празненства имаше и в други германски градове като Кьолн, Дюселдорф и Мюнхен.\nПовече от 100 000 души се събраха при река Темза в центъра на Лондон, за да отпразнуват Нова година. Британската столица посрещна 2019 г. с най-голямото пиротехническо шоу в Европа. Кметът Садик Хан посвети зарята при прочутото виенското колело "Лондонско око" на гражданите на Европейския съюз, които живеят в британската столица. Думите "Лондон е отворен" бяха произнесени на седем езика при пускането на фойерверките.\n"Почитайки близките си отношения с Европа, когато посрещаме Нова година тази вечер, ние още веднъж ще покажем на света, че Лондон винаги ще бъде отворен", заяви по-рано Хан във Фейсбук. Часовникът на кулата "Биг Бен", който заради ремонт не бие от повече от година освен при специални поводи, прокънтя по случай Нова година.\nнова година, Париж, лондон, Германия, празненства, засилени мерки за сигурност\nПолицията в Париж осуети акция на нелегални мигранти


Начало > СЗО: Мерките, които взима България срещу коронавируса, дават резултат\n08:51, 04 мар 20 / COVID-19 25 1644 Шрифт:\nПрепоръките на Кризисния щаб в България срещу коронавируса са много адекватни. Нямаме случай на коронавирус, очевидно мерките, които взимаме, даваме резултат. Това заяви Михаил Околийски, представител на Световната здравна организация (СЗО) в България, пред БНТ.\nПо думите му с последните си препоръки СЗО се опитва да отговори на страховете на най-уязвимите групи за коронавирус - хронично болни и възрастни хора. Темата за коронавируса се отразява на психичното здраве на тези групи. Околийски призова активно да се комуникира с възрастните хора по отношение на рационалния риск - докъде човек е в риск от това да се разболее, какви са начините за предпазване.\n"Децата също са свидетели на тази повишена информационна необходимост на хората. Да не кажа думата истерия. Родителите би трябвало да си дават сметка на какъв стрес ги излагат, говорейки непрекъснато, шегувайки се с коронавируса. Децата трябва да бъдат изолирани от това влияние, доколкото е възможно", посъветва той.\nОколийски допълни още, че мерките в Китай дават резултат - заболяванията намаляват, смъртните случаи намаляват. Смъртността обаче остава висока - около 3.4%\nмихаил околийски сзо коронавирус кризисен щаб


Онлайн игра Fairy Tail Висока: Cinderella. Играйте онлайн игри за безплатно Fairy Tail Висока: Cinderella. Изтеглете играта Fairy Tail Висока: Cinderella. Игри Момичета bg.zazaplay.com\nСлавата на Fairy Tail гимназия спред целия кралство и голям брой принцове и принцеси отишли за знания в тази институция.\n© sgames.org - безплатна онлайн игра. Fairy Tail Висока: Cinderella ()-играйте онлайн флаш игра Fairy Tail Висока: Cinderella безплатно. Не забравяйте да оцените тази игра, Fairy Tail Висока: Cinderella и да споделят тази игра с най-добрите си приятели.\nGame Fairy Tail Висока: Cinderella Online\nОписание на играта Fairy Tail Висока: Cinderella линия. Как да играете онлайн игра Славата на Fairy Tail гимназия спред целия кралство и голям брой принцове и принцеси отишли за знания в тази институция. Cinderella е решил да не изостават и твърде склонни да се обучава, който обещава да бъде един забавен епизод от живота си. Върви заедно с Пепеляшка в новата си стая, където тя ще се подготвят за уроците по себе си нищо от нещата, които я очакват в килера.\nFairy Tail Висока: Cinderella ( Гласове11, Вторичен Рейтинг: 4.91/5)


Петър Витанов: Минималната работна заплата трябва да се увеличи със 150 лв. — Novinata.bg\n„От групата на социалистите смятаме, че минималната работна заплата трябва да бъде 60% от средната работна заплата за всяка една държава членка на ЕС. С минимална работна заплата 610 лв. над 1 милион български граждани са до прага на бедност.“ – каза Петър Витанов, ръководител на Делегацията на българските социалисти в ЕП, пред Нова телевизия. Според изчисленията, ако минималната работна заплата стане 60% от средната работна заплата, то в България тя ще се увеличи със 150 лв. и ще нарасне до 760 лв.\n„Механизмите могат да бъдат различни, като именно тези дискусии са подети под натиска на групата на социалистите, защото Европа се базира на три принципа – благоденствие, справедливост, устойчивост. Европа все още има най-напредналите системи за социална сигурност, а това предложение е именно такова“, заяви Витанов. Той и напомни, че с приемането на този механизъм, постъпленията в държавната хазна от данъци също ще се увеличат, което ще увеличи държавния бюджет.\n← Влизат в сила новите изисквания при отглеждане на свине\nБерое с първа тренировка в Белек →\nМанолова ще защитава Златка Цвеева във второто дело с оператора на инсталацията за горене на боклук в Пещера


Боян Петров вероятно е паднал в пукнатина - DC news\nБоян Петров вероятно е паднал в пукнатина\n„Боян Петров вероятно е паднал в някоя от огромните пукнатини, които се образуват в района на Шиша Пангма и са истински бич за катерачите”. Това каза в ефира на „Здравей, България” по Нова телевизия журналистът и алпинист Петър Атанасов.\nТой допуска, че „нещастие сигурно се е случило над лагер 3, защото Боян е видян за последно от двама италиански алпинисти в този район на 3 май“.\nЧаст от спасителите, които търсят Боян Петров в подножието на Шиша Пангма, са тръгнали от лагер 1 надолу към базовия лагер. В този периметър са набелязани няколко точки, които трябва да бъдат проверени. Ако и там не се намерят следи от алпиниста ни, операцията по издирването му вероятно ще бъде прекратена. Това каза Кирил Петков – член на спасителния екип в Хималаите в сутрешния блок по Нова телевизия.


Шофьор без книжка се заби в къща, има ранени | Порталът на Разлог::Информационният портал на Разложката котловина\n31.07.2017 18:21 - Инциденти, Национални - Няма коментари\nАвтомобил, управляван от шофьор без книжка, се заби в къща в столичния квартал „Христо Ботев“, съобщава Нова телевизия. При инцидента, станал в близост до 94 СУ „Димитър Страшимиров“, са пострадали жена и дете. Жената е откарана в болница с наранявания по ръката. След преглед е освободена за домашно лечение. Детето е прегледано от спешен екип на местопроизшествието. То е в шок.\nТестът за наличие на алкохол в кръвта на водача на колата е отрицателен. Очакват се и резултатите от проверка за употреба на наркотици.\nСигналът за катастрофата бил подаден около 14.30 ч. Според съседи истински късмет било, че автомобилът е блъснал само двама души, тъй като във въпросния двор обикновено играели много деца.


Ревизоро първо се заема с проверки на язовирите като министър - 24chasa.bg\nРевизоро първо се заема с проверки на язовирите като министър\n15.01.2020 12:50; Митьо Маринов\nТези язовири, за които Министерството на околната среда и водите отговаря ще проверя максимално бързо, посочи като първо свое действие новият министър на околната среда и водите Емил Димитров-Ревизоро пред журналисти на излизане от пленарната зала.\nДо преди един час бях председател на комисия, която се занимаваше с граници, митници и контрабанда, цигари алкохол, горива. Трябва ми време да се запозная напълно със ситуацията около водната криза в Перник, каза още той.\nКато добър негов заместник в министерството Ревизоро определи народната представителка и бивш министър на околната среда и водите Ивелина Василева да стане негов заместник в министерството. Проблемът е, че аз съм от малкия коалиционен партньор, а тя да бъде зам. министър от големия, може да й се стори обидно. Ако тя би могла да ми окаже помощ, ще се радвам. Изключително много разчитам на нейната помощ и всички други експерти, каза още Емил Димитров.\nГЕРБ: Ангажиментът на новия екоминистър е да намери и спре пробойните Ревизоро се закле като еко министър (Обновена) БСП, ДПС, "Воля" няма да подкрепят Ревизоро за нов министър


› книги › беседи › неделни › Солта › Светило на тялото\nСветило на тялото е окото; и тъй, ако е окото ти чисто, цялото ти тяло светло ще бъде.\nКакво е разбирал Христос под думите: „Светило на тялото ти е окото“? Според съвременните схващания, окото не може да бъде светило на тялото. Христос влага една дълбока идея в тази мисъл. Онези, които не са проучвали устройството на окото малко разбират неговото естество. И аз казвам, че даже една хилядна част от устройството на окото още не е проучена. Ако аз бих се опитал да опиша окото, бих влязъл в стълкновение с всички учени хора. Първата функция на окото е да събира и да разпръсва лъчите; събира ги отвън навътре, а отвътре ги разпръсва. Когато този процес в живота се измени – ако започне да събира лъчите отвътре навън, а ги разпръска отвън навътре, тогава се ражда дисхармония в човешкия ум. Вие имате по две очи и затова ще ме запитате: „За кое око говори Христос, за дясното или за лявото?“ И наистина, Христос не казва, ако очите ти са светли, а казва: „Ако окото ти е чисто“. Оттук се вижда, че Христос говори за едно око, което е вътре, в центъра на мозъка. Това око е, което наричат пинеален възел, а аз го наричам „око на душата“.\nХристос взима думата „око“ в единичен смисъл, като общ принцип, който включва всичко в себе си. Когато говорим за Бога, ние разбираме единица, която включва всичко в себе си. Когато говорим за тази единица разделена, размножена в себе си, разбираме всичките проявления в света. Хората тълкуват това подразделение различно; учените хора го наричат закони, причини и последствия, еволюция, мисли, чувствания и т.н. Христос казва, че вътрешното око е едновременно и слънцето на човека. И когато човек изгуби своето слънце, той умира. С други думи, когато човек ослепее духовно, той умира, а когато прогледне духовно, той оживява. Че тази мисъл е вярна, вижда се от думите на Христос: „Които чуят гласа на Сина Човечески, те ще възкръснат“. Може да ви се вижда чудно, че не се казва: „който чуе гласа на Бога, той ще възкръсне“, а се казва: „който чуе гласа на Сина Човечески“. Син Човечески е глас на Мъдростта. Това възкресение не е, което подразбира църквата; то е възкресение, чрез което се придобиват знания за разбиране на Законите, по които се управлява светът и се развива животът. Мисълта на съвременното общество е единична и колективна. Животът е започнал с образуването на окото. Най-напред, когато Господ създал човека, Той направил окото, а после самия него. Някой може да оспорва това, но аз ще ви го докажа. Преди да роди майката, взимат мерки да наредят къщата, да стоплят стаята, ако е зимно време и т.н. Следователно, онези, които казват, че човек може да живее без око, поддържат, че няма разумност в природата. На това око, казва Христос, съответства човешкото сърце. Между духовното око и сърцето има тясна връзка. Това не е само теория, но твърдения, които може да се проверят всеки ден на опит. Който не е на правия път, животът му е все от нещастия и страдания. Ако някой се интересува да знае защо страдаме, бих отговорил, че страданията са резултат на това, че ние сме в противоречие с духовното око. Христос казва: „Ако окото ти е чисто, цялото ти тяло ще бъде светло“. И наистина, ако окото ни е чисто, ние ще виждаме всички предмети. Често очите ни се развалят от храната, която приемаме; ако храната е нездравословна, тя покварява кръвта, а покварената кръв поврежда очите и става нужда да се правят операции. Защо? – Защото животът ни не е съобразен с Божествените закони. Както във физическото око се явяват наслоявания, по същия закон и в духовното ни око се явяват подобни наслоявания, които създават нещастия, както за индивида, така и за семейството, обществото, народа и цялото човечество. Но някой ще каже: „Господ ще ни спаси“. Всички хора за спасение говорят. Няма защо Господ да ни спасява: Той ни е създал спасени. И най-глупаво е да говорим, че Господ ще ни спаси. Когато казваме, че искаме да се спасим, това показва, че ние избягваме от Божието спасение, в рамките на което се намираме. Що е спасение? – То е светлият живот на ред и порядък, но излезем ли от него, не ще бъдем вече спасявани от Господа, а от хората. Тогава няма да се раждаме от Бога, а като грешим много, ще бъдем заставени да се прераждаме в плът и кръв. Ще обикаляте тогава около някоя жена или мъж, ще ги молите да ви спасят и да ви създадат ново тяло, но това ще бъде само предговор на спасението. Като поживеете няколко години тук на земята, ще отидете наново в пространството, където ще прекарате също известно време и пак ще дойдете тук на земята. Син Човечески ще ти проговори и ще ти каже: „Създадох ти отново око, гледай този път да не го поквариш“. Аз искам да извадите от това една аналогия за сегашния живот и да видите, какво ще остане от вас, като изхвърлите всичките си черупки. Някои казват: „Ще умрем“. – Ще умрете и пак ще оживеете. Орехът, който стои на дървото, има много облекла, но като узрее и падне, той хвърля най-горното си облекло, а като се посее, хвърля и другите си облекла, за да може отново да поникне и оживее. Свалянето на тези облекла не значи смърт, а показва, че си по-близо до живота. Тогава определям живота по два начина: физическият живот постоянно се променя и изменя, а духовният се променя, без да се изменя. Всеки, който се променя и изменя, той е в рамките на плътта, на преходното, а този, който се променя без да се изменя, той е в рамките на духа. Ще кажете: „Как е възможно човек да се променя без да се изменя?“ – Представете си, че аз съм един благородник, на когото предстои няколко пъти на ден да се среща с различни лица. Затова ще бъда принуден да се обличам и събличам няколко пъти на ден с различни дрехи, според хората, с които имам срещи. Сутринта се обличам в черни дрехи, черна шапка и ръкавици, официален костюм. Върна се от тази среща, следобед ми предстои да се срещна с по-обикновено лице, затова се обличам в бели дрехи, бяла шапка и така излизам. Който ме срещне този ден, ще пита: „Кой е този господин, който се облича по няколко пъти на ден с различни дрехи?“ – Това е господинът с многото костюми, който постоянно се мъчи, но не се изменя. Това е свойството на човешкия дух да се мени, но да не се изменя. Когато дойдем, обаче, до онова вътрешно състояние, когато се изменяме вътрешно, тогава изгубваме своята индивидуалност, изгубваме това, което сме спечелили. Това аз наричам закон на падането. Лъчите, които се проектират като известна енергия, с падането на земята остават на нея дълги години, докато дойде ден да се върнат при своя баща, от който са излезли. Защо тези лъчи излизат от Бога? – Защото и те са съгрешили. Ако те не бяха грешни, вие нямаше да усещате това парене и изгаряне, а щяха да предизвикат една нежна светлина и приятна топлина. Така че тези лъчи, които са паднали веднъж на земята, колкото и да са светли, и те са съгрешили, тяхното око е хванало малко мрежа. Тези лъчи са живи и вие ще се чудите, как е възможно да живее светлината. Този въпрос ще оставя да го разрешавате вие. Човек сам по себе си е един Божествен лъч. Съвременната биология казва, през колко стадии е минал човек, докато достигне това състояние, в което днес се намира. Той е минал през много видоизменения, клетките му са претърпели много деления и най-после имаме окончателната форма, която пак продължава да се видоизменя. Всичко това е станало от подтика на тази жива светлина. Ако проучите подробно развитието на човека, ще видите, колко струва неговото устройство, колко скъпи са материалите, от които е образувано неговото тяло, и тогава никога нямаше да грешите и не бихте допуснали нито една лоша мисъл или желание. Няма по-голяма заблуда от тази, да мислите, че човек, като греши, не вреди на спасението си. В какво се състои грехът? – Грехът се състои в това, че мислим, как придобитите неща могат да ни доставят по-голямо щастие. Но с това ние се ограничаваме и завистта става наш спътник. Всички християни, от различните школи, искат свобода, пари, за да живеят за сметка на другите. Е, добре, в началото на деветнадесети век френската революция даде свобода на народите, но каква свобода имат днес? Може ли да се нарече това свобода? Говорим за свобода, за това, че жената се е подигнала в умствено отношение, че заема по-добро положение в обществото и т.н. Но какво е това повдигане на човечеството през тези 2,000 години? – То се равнява на една петдесет милионна част от милиметъра. Такъв е резултатът на усилената дейност на цялото човечество. Като знаем това, изчислете, колко е вашият ефект в това общо развитие. Подигнете това число в 10 степен и така ще намерите коефициента на вашето съзнание, на вашата култура и развитие. Само по този начин ще може да проучваме Божествените неща. Това слънце, т.е. Божественият стомах на слънчевия логос (така се нарича по теософски), свети и ни дава цялата топлина. Всеки човек си има свое слънце, което, по същия закон, се намира в човека, в залязването си или в изгрева си. Случва се някога, вън е зима, много студено, а вътре, вашето слънце е в пролетта си; някога във физическия свят е топло, а вашето слънце не съответства на него и вие усещате една студенина. Това може да се обясни по различни начини. Някога вие не сте разположени духом, аз казвам тогава, че вашето слънце не е на мястото си. Някой път във вашето слънце има петна, тъй както и във физическото слънце. Как обяснявате тези петна? Съвременните учени хора обясняват, че на слънцето някога се е образувал един тъмен пласт, то изгубило цялата си топлина, вследствие на което на земята настанал леденият период. Аз не го твърдя, това са научни теории. Според тях, в слънцето е станало някаква промяна: кората му се разпукала, слънцето започнало сегашната си дейност, станали потопи и се образувал днешният свят. От разтопяването на ледените пластове е станал потопът. В бъдеще вие ще проверите това. Христос казва, че светило на тялото ти е окото и ако окото ти бъде чисто, цялото ти тяло ще бъде светло. Когато Христос казва, че тялото ти ще бъде светло в зависимост от чистотата на окото ти, Той разбира, че в тебе ще има онзи Божествен живот, който ще ти дава цялата възможност да се развиваш и да не бъдеш дребнав. Сегашните хора приличат на малки буболечки, мислят, че са много учени и силни хора. Когато някому е пълна кесията, той разрешава важни въпроси; но изгуби ли парите, изгубва с това и силата си. Друг някой критикува със своя малък мозък всичко, което Бог е създал: казва, че не е добре направено това, онова, а туй, което неговата малка земя е направила, е добро. Знаете ли, колко голяма в дължина и в широчина е земята (главата) на българина? – В дължина е най-много 21 сантиметра, а в широчина – 16 сантиметра. Е, и с тази величина на своя ум българинът иска да преустрои целия обществен строй и да говори за всичките велики тайни! Това е не само с българина, но и с всеки човек. Защо умират хората? – От малко ум, от малко храна, от малко въздух, от малко кръв.\nПод думата „кръв“ подразбирам Божествения живот. Да имаш кръв, значи да имаш този чист неопетнен Божествен живот, който не трябва да бъде нито горчив, нито сладък. Отношенията в живота са такива: ако един човек в един живот е горчив, в другия ще бъде сладък, а ако в този живот е сладък, в следващия ще бъде горчив. В духовен смисъл, топлината аз оприличавам на обич, светлината – на истина, а въздухът – на човешката мисъл. Както въздухът влиза в белите дробове, окислява кръвта и я пречиства, по същия закон в мозъка влизат мисли, които пречистват човешките желания. Желанията са човешката кръв. Като разберем така тази наука, ще може правилно да я приложим в устройството на обществото и с това ще може да премахнем още в самото начало всичките злини в живота. Хората казват, че всяко нещо си има причините и последствията. Питам: „Кои са подбудите на известни причини?“ Някои казват: „Еди-кой си убил някого от голяма омраза“. Добре, но защо го мразеше толкова много? Друг път казват, че еди-кой си обичал много някого. Защо го обича? Ако причината да мрази и да обича някого е една и съща, тя произлиза от Бога. Щом не е една и съща, не произлиза от Бога. Тези причини са следствие от някой друг живот. Мнозина говорят за законите в Природата и обществото и казват, че този свят е свят на закони. Между законите има известно съотношение, но те показват, че съществата, които се управляват от закони, не живеят в мир. Не само ние, но и по-висши същества от нас, които са в слънчевата система, и те не живеят в мир. Ето защо Бог е поставил известни ограничения, известни разстояния между тях, за да няма спор. Между системата на алфа центаурус и нашата система има едно разстояние от 25 билиона мили. Това пространство е толкова голямо, че в него може да се поставят още 3000 системи като нашата. По този начин те не могат да се карат. Когато Господ иска да направи хората добри, Той ги поставя на такова голямо разстояние. Ако ме пита някой: „На какво разстояние трябва да са мъжът и жената един от друг?“ Ще отговоря: на 25 билиона мили. Числото 25 е образувано от 2 и 5, сборът на които дава 7. Числото 7 е съвършено, то подразбира закона на хармонията, но съвременните хора със своето учение до известна степен са развалили всички прегради, които Бог е поставил между едно и друго същество. Защо? – Жената иска да обсеби мъжа, да го владее. Че как ще може да го обсеби, когато той е далеч от нея на 25 билиона мили. Днес хората търсят начини, как да си влияят един на друг. – Да, може да влияеш, но никога не можеш да владееш. Всеки, който се опитва в това, той може да завладее само себе си. Желанието за владеене се вижда и в някои религиозни общества. Едно ново течение иска да завладее друго, да го претопи в себе си. Един народ иска да завладее друг. Хората умират все от тази лакомия, да имат много. Онзи, който иска много, не разбира Божествените закони. Не трябва да искаме много, защото имаме повече отколкото ни трябва. Сегашните хора, макар че имат толкова малко мозък – 16 сантиметра на широчина и 21 сантиметра на дължина, не са го обработили, както трябва. Земята на човека не е обработена. У българите, например, е обработено отпред на мозъка едно пространство само от 6–7 сантиметра и те мислят, че са носители на велика култура. Питам ви: какво може да построиш на такова малко пространство, от 6 сантиметра височина и 12 сантиметра широчина? Следователно, всички ние живеем в закона на илюзиите, мислим, че всичко знаем. Казвате: „На нас не ни трябва никаква философия“. Не, има една философия, философията на твоето око, на твоята душа и нея трябва всички да знаете. В какво се състои разбирането на този закон? Когато човек проектира една мисъл по Божествен начин, тя вече твори у него. Възприеми една Божествена мисъл, без каквато и да е користолюбива цел, изслушай нейните упътвания, и ти ще придобиеш всичко, което пожелаеш. Като казвам, че ще придобиеш всичко, което желаеш, разбирам това, което се променя, но не се изменя. Тогава ще живееш в една непреривна връзка на Любовта. Като говоря за Любов, не разбирам вашата, човешката любов. Вашата любов е като тази между петлите и кокошките. Хвърлят малко жито или царевица на кокошките и петлите, те всички се събират заедно да ядат, но остане ли едно две зрънца, веднага петелът разгонва кокошките и изяжда сам последното зрънце. До последното зрънце беше тяхната любов. Всички общества, били те религиозни или светски, живеят, къткат се като кокошки и петли, живеят в мир и любов, но дойде ли последното зрънце, казват: „Хайде сега на страна!“ Петелът изкукуригва и казва: „Кокошки, настрана от мене, вие трябва да знаете да пеете като мене“. Що е пеенето? Да пееш, значи да можеш да мислиш. Докато вярваме в лъжливите обещания на хората, всякога ще бъде така, всякога ще бъдем изпъждани от мястото, където са ни повикали по-рано. Така се лъжат моми и момци. Някой момък започне да лъже момата, че ще купи това-онова, ще живее добре с нея и т.н. Момата вярва. На друго място момата лъже момъка. В съвременното общество, ние не говорим на истински език. Като се върнем у дома, ние казваме: „Човек не трябва да бъде много откровен, да не вярва на хората“. – Преди всичко ти трябва да бъдеш човек, да живееш така, както Бог те е учил едно време, да не чакаш никакво благо от никого, да уповаваш на Бога, на своята душа, а после на ближните си. Когато Христос казва, че ако окото ти е чисто, цялото ти тяло ще бъде светло, Той разбира, че ако окото ти е чисто, ще видиш най-напред Бога, после своята душа, а най-после своите ближни. Ако окото ти не е чисто, ще започнеш по обратен процес: ще видиш най-напред ближните си, после себе си, а най-после Бога, а с това ще обърнеш света с главата надолу. Питам вас, които сте събрани тука: кой ви даде живот? Баща ви ли и майка ви? Кои са вашите баща и майка? Записали ли сте името им с златни букви, ще намеря ли нещо от тях, ако дойда у вас, или само дрехите и някой портрет имате? В това отношение ние приличаме на старите евреи. Те измъчваха, убиваха своите пророци, отрязваха главите им с трион, а след смъртта им правеха паметници и ги величаеха. Така постъпиха и с Христос, а днес паметници му строят и песни Му пеят. И в църквите все песни пеят за Христос, а навън нищо не се чува за Него. И ние пеем, пеем за Бога, но когато дойде въпрос да се замислим и за ближните, веднага предпочитаме себе си. Господарят третира зле слугата си, обира го, а с това се създават отношения на буржоа и пролетарии. И едните и другите не се разбират. Господ не е създал нито буржоа, нито пролетарии, а хора. Като ви говоря, аз не искам с това да ви морализирам, защото морализирането не е нещо хубаво, то е дресиране на човека. Аз ви говоря върху един Божествен закон, за да знаете, как да раждате децата си. Когато ги викате тук на земята, ще трябва да им кажете цялата истина. Знаете ли как са раждали хората преди грехопадането? Мъжът и жената тогава са водили чист, девствен живот. Мъжът е познавал само една жена и жената само един мъж; не са се женели, както сега, по няколко пъти. Някои ще ме запитат: „Като е така, по колко деца трябва да раждаме?“ – Само едно. Защо? – Защото Господ има само един, еднороден син. Господ казва на хората: „Ако искате да живеете добре, вашият син трябва да бъде готов да напусне света и да помага на своите братя и сестри, тъй както Христос се пожертва за човечеството“. Като синове и дъщери на вашите майки, вие не сте готови да служите на човечеството. Ще кажете: „И ти, който проповядваш, не си готов“. – Прави сте, аз сега се приготовлявам. Докато не се свърши окончателно една работа, тя още не е готова. За тази работа, върху която сега работя, ми са нужни най-малко 10 милиона години, за да я докарам поне до един край. На мене ще трябват толкова години и на вас по толкова и работата ще се свърши. Ще кажете: „Е, колко дълъг период от време е потребен!“ То е къс период. Това време е само една приятна разходка за човешкия дух, защото времето и пространството имат отношение към ограничения живот. Един светия, който живеел в един манастир, мислил дълго време за онзи свят и си казал: „Какво ще правят хората на Небето; година, две ще прекарат хубаво, ами после?“ Един ден, в манастира прелетяло едно много хубаво птиченце и светията пожелал да го хване. Започнал да го гони, тичал дълго време подир него. Изведнъж му дошло на ум, че закъснял. Като се върнал в манастира, намерил големи преобразования, големи промени в хората и никой не го познал. Този светия е изгубил 400–500 години, за да гони едно птиченце, а колко години ще са нужни за някоя велика мисъл? Така че, когато животът е осмислен, той никога не омръзва. Когато чакате вашия възлюбен, времето тече много бавно, но когато чакате определения час, за да ви обесят, той идва много скоро. Ние изпитваме нещата според нашето вътрешно състояние. Христос казва, че ако вашето око е чисто, вие няма да забелязвате как минава времето. Вие ще се радвате. Днес кога се радвате? – Като си опечете едно прасенце, кокошчица, пуйчица, наточите си винце, седнете на масата, затракат вилици, зачукат се чаши, пие се за здраве, за хаир на мира. Да, но тези кокошки и агънца са недоволни от вашата радост, не я споделят. Вашата радост е тяхна скръб. Един ден отношенията ще се изменят. От вашите тлъстини ще се образува тревата, която овците спокойно ще хрупат. Това ще им бъде отплата за тяхното месо, което вие ред години сте употребявали. Такъв е великият кармичен закон. Христос казва: „Като разберем така живота, нещастията ще изчезнат и живота ще бъде светъл“. Вие не знаете, защо овците пасат тревата. Това е един временен метод, а за в бъдеще, храната може да се възприеме от цялото тяло, от порите му, без да се дъвче. Ще попитате: „Какво трябва да правим?“ – Да държите всякога отворено, светло и чисто окото, което Бог е вложил във вашата душа, за да може да се греете на неговата топлина и светлина. Знаете ли, защо съществува светската любов? Когато някой се ожени, българите казват, че го е хванала „сляпата събота“. Защо се говори така за любовта, за женитбата? – Това показва, че тази любов не произтича от духовното око, а е сляпа. Затова, именно, аз наричам светската любов, любов на слепи хора. Често мома и момък се хващат под ръка. Какво означава това нещо? – Това показва, че единият от тях е без око и затова има нужда да го водят под ръка; ако и двамата имат това око, не се позволява да се хващат под ръка. Някой ме пита: „Да хвана ли жена си под ръка?“ – Щом е сляпа, ще я хванеш, но ако има око, ще ѝ кажеш: „Жено, от мене до тебе разстоянието трябва да бъде един метър“, и това е спасителният момент в живота. Следователно, ако нашето око светеше добре, ние никога не бихме позволили да дойде някой близо до нас. Ако трябва някога да се доближим, ще обърнем окото си и така, на тъмно , ще се доближим. Така ние ще трябва да образуваме един народ. Народът, според мене, е едно велико условие за душата. Тъй че ние трябва да използваме условията, в които живеем, и никога не трябва да критикуваме цял един народ или цяло общество. Обществото, народът, човечеството са условия, създадени от Бога и ние трябва да ги използваме. Отделните хора може да критикуваме, но не и цяло общество. Ние трябва да използваме всички условия, които ни дава това око, а то е тясно свързано с човешкия ум, сърце и воля. Христос казва: „Ако цялото ти тяло е светло“, то значи: ако използваш разумно всички възможности, които са вложени в тебе, ти Син Човечески ще станеш и ще бъдеш в пълна хармония със Сина Божий. Не може да има култура, не може да има благороден свят, докато съвременните хора не развият в себе си това вътрешно око. Това може да ви докажа по един естествен начин. Всички растения дължат живота си на слънцето. Така също, за да растат и да се развиват нашите мисли и желания, трябва това око да изпраща своята топлина и светлина върху мислите и желанията ни, и с това да ги полива и наглежда. Това око е вътре в мозъка ни. Намерим ли окото, ще намерим и слънцето си. Не мислете, че сърцето е един орган, който изпълнява своя определена функция. Сърцето е общество от най-разумни клетки, които извършват най-възвишената работа, те извършват работата на душата. Препоръчвам ви да развиете това светло око, за да не правите грешки в живота. Аз оприличавам греха на зародиша на яйцето, който се крие в него, вътре в тази черупка. В това яйце има всички условия, от които може да се развие бъдещият живот. За да се развие този живот, потребно е яйцето да се постави под квачката, където като престои 21 дни, майка му ще започне да кудкудяка и да му казва: „Когато дойде моментът да излезеш, ще пробиеш яйцето“. Пиленцето протрива стената отвътре и с това настъпва моментът на избавлението. Този процес настъпва отвътре навън. Ние чакаме другите да ни избавят. Не оставайте други да пробият вашето яйце. Под това око Христос разбира движещото се око, т.е. душата на всеки човек, която съдържа в себе си всички възможности за едно правилно развитие. Ако окото ти е чисто, ще можеш да разрешаваш правилно всички въпроси, благодарение на светлината, която имаш. Нашият живот е в свръзка с миналото и бъдещето. Това, което ви говоря, не е от характер да ви спаси, ако вие сами не работите; моята проповед е само едно кудкудякане на квачка. Тогава казвам: онези, които са замътили и са близо към излизането, нека употребят клюнчето си за пробиване стените на яйцето и нека направят последни усилия да извадят главата си вън. Като излязат пиленцата, квачката казва: „Клок, клок“, и започва да ги води, да ги учи, как да кълват зрънцата. Това е Божественият естествен закон. Ние искаме да дойде с нас Господ, но Той само проповядва. Всеки проповедник е една квачка. Има квачки, които проповядват, но нищо не излиза от тях, защото те нямат яйца. Ако си квачка без яйца, помоли се на Бога да те насади някъде. Всяка майка и баща са квачки. Христос казва: „Ако окото ви е непокварено, то ще осветява цялото ви тяло, ще разберете смисъла на живота и ще бъдете в свръзка с миналото, настоящето и бъдещето, а ще бъдете също и в непреривна връзка с Любовта“. Но тази любов, която днес господства в света – да ви пази Господ от такава любов! Светската любов е като една мътна рекичка, която полива зелето, пипера и другите зеленчуци. Но след време и тази мътна рекичка се прецежда и пречиства. В нашето яйце, обаче, не трябва да има никакви нечистотии, никакъв компромис, за да имате светло бъдеще. Поне за една година дръжте в себе си следната мисъл: „Искам окото ми да бъде светло, чисто, за да бъде такова и цялото ми тяло“. При такова положение вие бихте спечелили много повече, отколкото ако бяхте слушали всички проповедници в света. Онзи слънчев лъч, който идва отгоре, произвежда много по-добър резултат от всичките печки в света. Такъв е Божествения закон.\nСпрете сега ума, мисълта, волята и сърцето си върху това око и запитайте се всеки един в себе си, кой ден от замътването сте. Ако са се изминали 10 дни от замътването, ще кажеш: „Мамо, още не е време“. На 15-тия ден майката започва да кудкудяка, но ти ще кажеш: „Мамо, още не е време“. Като дойде 21-ият ден, ще кажеш: „Мамо, време е вече“. Така и аз ви казвам: клок, клок, но в това отношение съм профан и не зная, в кой ден на замътването си е всеки от вас. Това ще познаете по вашите пориви, желания и мисли. Ако от днес всички проповедници, свещеници, учители, съдии в цяла България, пък и в цяла Европа, започнат да мислят за това око, щяхте да видите, какъв добър резултат щеше да има. Ако българите направят първи този опит, ще видят, как в една година ще има подобрение и в умствено, и в душевно отношение. Мислете за окото, за което Христос е говорил, защото то е във всички и във вас ще се породи Божествена мисъл, обич и добрина. Когато намерите това око, ще бъдете всички безсмъртни: то съживява. Това е искал да каже Христос. Всеки, който иска да бъде безсмъртен, да намери своето око. Тази е мисълта, която Христос е вложил в този стих.\nБеседа, държана на 11 май 1919 година.


Сърбия взима руски заем от 500 млн. долара\nНачало Бизнес Финанси Сърбия взима руски заем от 500 млн. долара\nОчаква се условията да бъдат по-добри от тези по останалите сръбски заеми\n12:55 18.03.2013 160 ~ 1 мин. четене\nПравителството на Сърбия преговаря с Русия за получаването на заем на стойност 500 млн. долара, съобщава The Voice of Russia. Информацията идва като опровержение на преговорите, които се водеха през 2012 г., когато сумата се очакваше да бъде 1 млрд. долара.\nСръбският министър на финансите и икономиката Младжан Динкич съобщи, че два пъти по-високата сума, за която по-рано се водеха преговори, вече не е необходима на страната. По думите му Сърбия все още не е получила руските условия за новия кредит, но очаква те да бъдат по-добри от тези по останалите сръбски заеми, например по еврооблигациите.\nОчакванията през изминалата година бяха Белград да има нужда от значителни средства за запълване на бюджетния дефицит. Сръбските власти започнаха преговори с Москва, но песимистичните прогнози не се сбъднаха. Министър Динкич обясни, че ликвидността в сръбския бюджет се е повишила значително в сравнение с момента, когато той за последен път е водил преговори с руския министър на финансите Антон Силуанов за получаването на кредит.\nПазар на труда 4355\nБюджет и финанси 15396\nПазар на труда 11658


30.09.2019 • Крими • Регион / Мездра • 3425 • 0\nТежкотоварен камион с турска регистрация предизвика пътнотранспортно произшествие на главен път Е-79 между Мездра и Враца. Инцидентът стана днес по обяд, около 13:00 часа. Водачът на "Volkswagen" с врачанска регистрация, движещ се от Мездра в посока Враца, предприел изпреварване на ТИР-а, който от своя страна го изблъскал странично към разделителната мантинела.\nЗа късмет на шофьора на леката кола, поради станал преди това пътен инцидент на същото място мантинелата липсва и фолксвагенът се отклонил към насрещното платно. Единствено растителността, обхванала разделителната линия между двете платна, е попречила на леката кола да се забие челно в насрещно преминаващи моторни превозни средства.\nЖертви и пострадали при катастрофата няма. Нанесени са само материални щети на лекия автомобил - спукана гума и смачкани ламарини от дясната страна. На мястото на инцидента пристигна екип на "Пътна полиция".\nкатастрофа главен път Е-79 Мездра - Враца


Натурална розова вода - nav.bg\nНачалоПродуктoв каталогМагазиниКозметика и парфюмерияНатурална розова вода\n100 % Натурална розова вода "Seven Roses" е произведена при добиването на розово масло чрез пряка дестилация на цветовете на Rosa Damascena Mill. Притежава магични действия не само със своето ухание, а и с изключителните си свойства. Розовата вода контролира и балансира производството на себум и това я прави универсално почистващо средство, подходящо за суха и мазна кожа. Хидратира и поддържа pH баланса на суха и чувствителна кожа, а благодарение на антибактериалните си свойства се използва за лечение на акне. Розова вода "Seven Roses" има силно освежаващо и тонизиращо действие и прибавена към водата за вана овлажнява и хидратира кожата на тялото. Може да се използва за подхранване на суха и изтощена коса чрез директно пръскане след измиване на косата с шампоан "Seven Roses". Компресите с розова вода действат благотворно при подпухнали и уморени очи. Розова вода "Seven Roses" предпазва устната кухина от инфекции и има противовъзпалително действие. Розовата вода е богата на флавоноиди и витамини, сред които А, С, D, Е и В3, които са от изключително значение за външния вид и здравина на кожата и косата. Розовата вода може да се нанася и върху рани. Tя има свойството да унищожава някои бактерии, предизвикващи кожни несъвършенства.\nРозовата вода е полезна за кръвообръщението в малките кръвоносни съдове, намиращи се под кожата. Помага при подути вени и спукани капиляри. Препоръчва се при почистване на лицето от грим, кожата леко да се напръска с розова вода. Това значително ще улесни премахването на замърсяванията. В допълнение кожата Ви ще остане за дълго мека и сияеща.\nПродуктът е 100% натурален и с доказано качество.\nрозова вода, розово масло, козметика, козметични продукти, парфюмерия


7 съвета за пречистване на въздуха в нашия дом - Професионално Почистване в София | Чист Дом\n7 съвета за пречистване на въздуха в нашия дом\nПрофесионално Почистване в София | Чист Домблог7 съвета за пречистване на въздуха в нашия дом\n2020-11-04 2020-11-04 SofiaCleaning блог 0 Comments\nЧист Дом Ви предлага 7 съвета за пречистване на въздуха в нашия дом\nДори след основно почистване, от пръв поглед може да не се забелязва, че въздухът в дома може да е застоял, особено ако са затворени прозорците. Поради тази причина, научете някои начини за пречистване на въздуха у дома и подобрете Вашето здраве и това на Вашето семейство.\nЗамърсяването на въздуха в закрити помещения може да има отражение както върху кожата, така и върху дихателната система. Въпреки, че не винаги се вижда с просто око, има много вредни частици във всеки дом.\nЗа да пречистите въздуха във Вашия дом, трябва да придобиете определени навици, които ще подобрят здравето на цялото Ви семейство. Вижте нашите предложения за пречистване на въздуха у дома.\nМного хора пренебрегват този проблем, но в затворени пространства има замърсяващи частици и алергени от всякакъв тип, които бавно се натрупват. Те са благоприятна среда за развитието на астма, алергии и някои други болести.\nСветовната здравна организация (WHO) е издала предупреждение относно ефектите от замърсяването на въздуха върху човешкото здраве. Според техния доклад, фините частици, разпръснати във въздуха, който дишаме, могат да влошат симптомите на астма и други дихателни заболявания.\nОбаче, лесно е да се намалят много от тези рискове, като се приложат елементарни мерки за подобряване на качеството на въздуха в дома.\nЗа пречистване на въздуха у дома: какво трябва да знаем?\nВажността на пречистването на въздуха у дома се крие основно в благосъстоянието на всички членове на Вашето семейство. Застоялият въздух става отровен и представлява опасност за вашата дихателна система, дори и за здравето на кожата. Всъщност, много често срещани алергии и инфекции са резултат от натрупването на вредни частици около вас, които се оказват във вашата дихателна система.\nТези замърсители увеличават риска от бронхит, алергии, главоболия и сърдечни заболявания, и други заболявания. На кратко, неуспешното пречистване на въздуха в тези места, където прекарвате много време, се отразява на вашата имунна система. Също така, може да влоши определени условия на живот.\nХората, които са най-уязвими към отрицателните ефекти от замърсения въздух, са:\nХора със сърдечни и дихателни проблеми\nВсеки с имунно заболяване\nХора, диагностицирани с диабет.\nСедем начина за пречистване на въздуха във Вашия дом\nВашият ежедневен режим на чистене може да не е достатъчен за пречистване на въздуха във Вашия дом. Въпреки, че Вашите места могат да изглеждат безупречно чисти при пръв поглед, много повърхности често задържат определен брой замърсяващи частици.\nТака казано, ето някои съвети за пречистване на въздуха у дома.\nПречиствателите на въздуха намаляват застоялия въздух във Вашия дом. За да отговори на необходимостта от пречистване на въздуха в повечето домове, пазара предлага всички видове пречистватели на въздух. Тези устройства имат способността да елиминират много замърсяващи частици във въздуха.\nИзбягвайте употребата на освежители и свещи. Традиционните ароматни свещи и освежители за въздух съдържат различни химични вещества, които могат да предизвикат алергии, особено при хора със слаба имунна система. Да, някои от тях имат хубав аромат, но не са благоприятни за дом със свеж въздух. Вместо това, изберете натурални аромати или си направете ваш собствен освежител.\nПочистете филтрите на климатиците и отоплителните системи. Докато повечето хора често го пренебрегват или просто не обръщат внимание, филтрите на климатиците и радиаторите натрупват много прах и замърсяващи частици. Тези могат с течение на времето, да навредят на Вашата дихателна система. Така че, не забравяйте да ги почиствате и подменяте редовно (всеки 30 дни до 6 месеца в зависимост от Вашите специфични нужди).\nЧистете с прахосмукачка всичко, което можете, за да помогнете с пречистването на въздуха във Вашия дом. За пречистване на въздуха: една жена чисти с прахосмукачка. Прахосмукачките са най-ефективния начин за премахване на прахови частици по мебели и други повърхности. Когато става въпрос за чистене, прахосмукачката е добър начин за пречистване на въздуха във вашия дом. Този уред лесно може да премахне всички видове частици като прах, замърсявания и косми от животни, които могат да се натрупат във всеки ъгъл от къщата. Опитайте се да използвате прахосмукачка всеки ден.\nПерете спалното бельо и плюшените играчки. Спалното бельо, дрехи, кърпи и плюшени играчки са идеално място за прах и дребни частици, които могат да влошат дихателните болести и да доведат до кожни проблеми. Ако е време да направите цялостно почистване и пречистване на въздуха във Вашия дом, тогава се опитайте да добавите дезифектант, когато ги перете.\nИзбършете всякакъв мухъл във влажните места. Има много натрупване на мухъл във Всеки дом. Места като бани и кухни са често съсипвани от образуване на мухъл. Този вид отблъскващи гъбички не само произвеждат грозни тъмни петна и лоши миризми, но и също се отразяват върху здравето на дихателната система, тъй като техните спори минават чрез въздуха и се оказват във вашите бели дробове. Мухълът расте във влажни места. Така че: без влага няма мухъл. За да го премахнете, разпръснете сода за хляб директно върху местата и ги избършете след няколко часа. Повторете колкото се налага. Содата за хляб е идеално средство за почистване.\nОтворете всички врати и прозорци за няколко минути всеки ден. Трябва да отваряте всички прозорци за да проветрявате дома всеки ден, да намалите застоялия въздух и да възобновите и пречистите въздуха във Вашия дом. Последният съвет за подобряване на качеството на въздуха в закрити помещения е да отваряте всички врати и прозорци поне 10 минути на ден. Тази проста мярка ще позволи на въздуха да циркулира свободно и ще детоксикира домашната ви среда. В идеалния случай, опитайте се да го направите в часове с по-малко трафик или когато няма прахови частици във въздуха.


Най-малко 12 компании се интересуват от лиценз за мобилна телефония\n23 май 2008 01:08 4300 прочитания\n© 3POD Animation\nНапълно е възможно "Мобилтел", "Глобул" и "Вивател" скоро да се сдобият с нов конкурент в мобилните телекомуникации. До това може да се стигне благодарение на последните маневри от страна на Комисията за регулиране на съобщенията (КРС). Предвид свободните честоти в спектъра 1800 MHz и нестихващия интерес на "Макс телеком" към тях, преди месец телекомуникационният регулатор реши да започне процедура, за да установи дали някоя друга компания също не желае да получи четвърти GSM лиценз. В срок до 20 май потенциалните кандидати трябваше да изпратят писма до КРС, с които да заявят своя интерес. Впоследствие КРС съобщи, че е получила намерения за участие от 12 фирми. Възможно е техният брой още да се увеличи, тъй като може да пристигнат и още по пощата, а от значение е датата на пощенското клеймо. От регулатора отказаха да кажат кои са заинтересуваните кандидати с обяснението, че такава е била практиката и при избора на "Глобул". Неофициално обаче, наред с "Макс телеком" на известния телекомуникационен ветеран Красимир Стойчев, се споменават и имената на "Транс телеком", "Кериър БГ" и турския оператор "Тюрксел". Иначе трите гореспоменати български фирми развиват бизнес по налагане на безжичния стандарт WiMAX, който позволява високоскоростен пренос на данни с обхват от няколко километра и се счита за основна заплаха за модела на традиционните телекомуникационни оператори.\nВъпреки че е сред основните "виновници" за задвижването на КРС в посока даване на GSM 4, от фирмата на Красимир Стойчев не пожелаха да излязат с официално становище. От "Транс телеком" също отказаха да коментират дали твърдо искат свободните честоти. "Кериър БГ" вече заяви интерес в отговор на намерението на КРС да издаде разрешение за четвърта национална GSM мрежа", заяви Ивайло Филипов, изпълнителен директор на компанията. До редакционното приключване на броя от "Тюрксел" не отговориха на въпросите на "Капитал". Турският телеком участва в търга за втория GSM оператор през 2000 г., който на края бе спечелен от гръцкия OTE и промотиран под марката "Глобул". Със сигурност сред дванайсетте фирми в текущата надпревара не присъстват "Мобилтел", "Глобул" и "Вивател", които по-рано потвърдиха, че не проявяват интерес към радиовълните в диапазона 1800 MHz. От другия WiMAX оператор "Некском" заявиха, че ще изчакат избора на КРС каква да бъде процедурата (търг или конкурс) и тогава ще решат дали да се включат.\nКак би изглеждал GSM 4?\nПо думите на Петър Рендов, член на КРС, условията по евентуалния лиценз за четвърти GSM оператор трябва да бъдат облекчени в сравнение с тези на по-старите играчи. На същото мнение е и Теодор Захов, председател на управителния съвет на Сдружението за електронни комуникации (СЕК). Той добави, че "новакът" вероятно ще се позиционира в незаети до момента ниши на пазара. Например комбинация на GSM с други комуникационни технологии. На практика това означава, че четвъртият телеком може и да не изгражда национално покритие, а да се съсредоточи единствено върху най-големите градове. Там, където няма обхват, той може да разчита на вече изградените клетки на тройката мобилни оператори, с които да има вътрешен роуминг.\nНастоящата пазарна ситуация не е особено приятелски настроена към евентуален нов играч. Според доклад на CBN Pannoff, Stoytcheff & Co, цитиран от ComputerWorld, към 2007 г. общият брой на всички продадени SIM карти надвишава числеността на българското население с близо 30%. Това означава, че пазарът е доста запълнен от двамата утвърдени играчи и третия развиващ се телеком, който все още работи на загуба. От друга страна, доклад на анализаторския сайт BuddeComm, базиран на данни от КРС, сочи интересна тенденция: делът на преноса на глас и текстови съобщения като част от общите приходи на безжичните оператори намалява три поредни години (2003-2005). За сметка на това за същия период рязко се увеличават постъпленията от трансфер на данни и сърфиране през интернет от мобилни устройства (ръст от десет пъти - от 0.1% на 1%).\nУспешно пристигналите писма в КРС далеч не означават задължително участие за фирмите, които са ги изпратили. Споменатите имена на компании, заявили интерес за GSM 4, най-общо могат да се разделят на няколко групи. В първата категория е стратегически играч като "Тюрксел", който вече има натрупан опит от участия в телекомуникационни наддавания в България. От друга страна са алтернативните оператори, които искат да натрупат по-голям пазарен дял чрез атака в сферата на GSM стандарта. Телекомуникационни експерти не изключиха и възможността в първия етап на наддаването да участват и фирми, близки до сегашните мобилни оператори, с цел да вдигнат крайната цена за евентуалния победител и така да направят дейността му неизгодна.\nКато оставим настрана спекулациите, от КРС тепърва ще трябва да решават каква да е следващата процедура - търг или конкурс и какви ще бъдат условията, по които ще се провежда. Регулаторът ще проучи постъпилите заявки и ще избере какъв ресурс да обяви за продан и каква да е неговата първоначална цена. Това предстои да стане в следващите две седмици. Имената на кандидатите ще бъдат оповестени едва когато те закупят тръжни книжа, което издава и по-сериозни намерения.\nтелекомуникации лиценз Комисия за регулиране на съобщенията КРС GSM Мобилтел Глобул Вивател Българска телекомуникационна компания БТК Тюрксел Turkcell WiMAX Красимир Стойчев Макс телеком Некском Транс телеком Кериър БГ Сдружение за електронни комуникации СЕК Теодор Захов\nТъргът за четвъртия GSM оператор започва на 29 юли\nНай-вероятно ще има GSM 4\nДисциплинарни мерки на GSM пазара


30 номинации за Спортист на Добрич`2016 | Регионална телевизия Добрич - телевизията на Добруджа\n30 са спортните номинации на Добрич за 2016 година. По традиция ще бъдат наградени десетте най-добри спортисти и трите най-добри отбора на града. За първи път ще бъдат отличени и трима млади таланти, както и спортисти с увреждания, постигнали успехи през 2016-та.\nГласуването приключи днес, а утре на заседание на спортната комисия към общинския съвет ще бъдат утвърдени победителите. Категориите тази година са 4, като две от тях са нови. От 14 клуба са номинирани 30 състезатели: по волейбол, хандбал, борба, бокс, вдигане на тежести, карате, лека атлетика, колоездене и автомобилизъм. При отборите номинациите са 9. Тази година ще има награди и за трима млади таланти – деца от Добрич, постигнали спортни успехи на национално и международно ниво. Номинираните в тази класация са 10. 7 спортисти с увреждания също ще бъдат отличени тази година.\nДобрич, Добрич ТВ, Добруджа, Добруджа Днес, новини, номинации, спорт, спортист на годината, телевизия, Телевизия Добрич


Дифузни промени в паренхима на черния дроб - Далак\nФиброзна паренхима се променя. Това се случва, когато поради определени патологични процеси в тялото, белегът или така наречената фиброзна тъкан започват да растат. Появата му може да бъде предизвикана от редица заболявания, например: алкохолен, токсичен или вирусен хепатит, поради вродена патология, поради паразитна инфекция. Фиброзните промени също могат да бъдат следствие от всяко заболяване на друг орган, което има пряк ефект върху черния дроб..\nВ допълнение към спазването на режима на лечение, почти всяко чернодробно заболяване, което е причинило дифузните му промени, изисква определена диета. Храненето ще трябва да се коригира по специален начин, лекарят незабавно ще ви каже как да направите това, но основните препоръки са следните: изключването на сол, подправки, пикантни, мазни, пържени храни. Въвеждането на фибри и храни, богати на калий в диетата. Естествено, естеството на заболяването, препоръките ще варират в полза на определени продукти. Но алкохолът при лечение на черния дроб е строго противопоказан, тъй като в някои случаи може не само да намали ефективността на предписания режим, но в комбинация с определени лекарства може да доведе до смърт.\nАко промените в паренхима на органите са причинени само от неправилна диета и пиене, тогава лекарите препоръчват диетична таблица № 5 според класификацията на Pevzner, където преобладават витаминни и протеинови храни, както и ферментирали млечни продукти. В зависимост от състоянието на организма, при дифузни промени в паренхима на черния дроб, също се предписват имуномодулатори и някои чернодробни такси.\nНа етапа на появата на патологични ефекти е налице леко пожълтяване на очите, последвано от промяна в кожата. Екскрементите на пациента стават безцветни, урината потъмнява. Панкреатичният канал става свит, това се дължи на развитието на панкреатит.\nКогато променената маса и ехогенността на храносмилателните жлези се провокират от различни патологии на панкреаса и черния дроб, жертвата може да срещне и други признаци, характерни за конкретно заболяване.\nНоктите придобиват наситено червен нюанс.\nПърви пръсти на пръстите на краката.\nУмерена дистрофична форма - образува се под въздействието на небалансирана диета, алкохол, интоксикация. За да коригирате ситуацията, достатъчно е да приемате витамини и да се храните рационално..\nПри изразени дифузни промени при деца на ултразвук панкреасът е хиперехохичен, оттенъкът му е леко по-светъл, ехо - положителните зони с бял цвят показват наличието на белези и фиброза.\nПо време на диетата изключете употребата на консерванти, различни химически добавки, токсични продукти, алкохол, газирани напитки. Ограничете приема на мазни, солени храни, когато развивате хроничен панкреатит, както и пикантни храни. При първото подозрение за симптоми на интоксикация тези продукти трябва да бъдат напълно премахнати от масата.\nХепатопротекторите защитават черния дроб от неблагоприятните ефекти на фактори на вътрешно и външно проявление - Phosphogliv, Essential.\nТинктура от боровинки - за лекарството, което вземат листа, можете да изсушите или пресни. За да приготвите продукта, хвърлете шепа растения в тенджера на литър вода и варете около 20 минути. След охлаждане на напитката, пийте 250 мл на ден.


Генк нямаше проблеми в реванша с Гент - BGbets.com\nГенк елиминира сънародниците си от Гент и за първи път в историята си се класира за 1/4-финалите в Лига Европа. След успеха с 5:2 като гост миналата седмица, белгийският тим завърши 1:1 в реванша на собствен терен и вече чака утрешния жребий. Гола за домакините вкара Тимъти Кастане в 20-ата минута, а Луис Верстрате изравни в 84-ата.\nРезултатът от първия мач на практика не оставяше никакви шансове на гостите и те бяна наясно с това. Първото полувреме се разви равностойно и без много голови положения. В 20-ата минута обаче Кастане получи топката след атака по десния фланг и с прецизен удар успя да преодолее стража на Гент Ловре Калинич.\nСлед почивката Калифа Кулибали пропусна добра възможност за Гент, стреляйки с глава покрай вратата. Все пак, по-активната игра на гостите беше възнаградена с изравнително попадение на резервата Луис Верстрате в 84-ата минута.\nГЕНК – ГЕНТ 1:1 (1:0)\n1:0 Кастане (20)\n1:1 Верстрате (84)\nСелта ще брани испанската чест - небесносините победиха и в Русия\nЧуковете няма да могат да разчитат на капитана си срещу Лестър


Блог на Красимир Кабакчиев за съдебната система: Февруари 2016\nИ ВСЕ ПАК - КАКВО ТОЧНО Е АНДРЕШКО?\nТази сутрин попаднах на едно изказване в Клуб "Z" на форумист с име lesicharova, при което незабавно ме връхлетя литературната муза и написах едно есе за Андрешко. Г-жа Лесичарова пише: "аз съм от поколението, което не разбра положителен или отрицателен герой е Андрешко", вж. изказването и́ - http://clubz.bg/34106-pylen_zapis_tova_koeto_ne_vidqhte_ot_…. Забележка. Не се вглеждайте в свидния образ на банкенския бодигард на правешкия мислител! Следващите редове няма да са за него - въпреки че и той лично, и неговата партия имат изключително много общо с темата, Андрешко.\nПредставената в следващите редове теза е моя, изградил съм си я отдавна. Но не претендирам за авторство върху нея. Може други да са я представяли по един или друг начин другаде. Предлагам я тук, тъй като, както се вижда и от изказването на форумиста Лесичарова, очертанията на този главен - и дори може би най-главен - образ в българската литература съвсем не са еднакви днес за всички българи и българки.\nС изказването, че е от поколението, което не разбира дали Андрешко е положителен или отрицателен герой, г-жа Лесичарова направо удря в десетката, с хирургическа точност, като с лазерен лъч. Да, не само има такива поколения! Всъщност всичките поколения са такива! Защото в тази държава и досега няма официално представена задоволителна интерпретация на този квинтесенциален образ на българщината - а до немалка степен и на човешката природа изобщо.\nКакво правеха комунистическите варвари? Те ежедневно и ежечасно промиваха мозъците на хората чрез всевъзможни лъжи и идиотщини, като включително им втълпяваха, че Андрешко е "истинският представител на народа". Той е едновременно човечен и изключително умен. Обратно, акцизният, бирникът, е завършен враг на народа. Той е отвратителен, оял се, гаден буржоа, който дере кожите на добрите и бедни трудови хорица - работници и селяни. В СУ имаше един завършен дебил, индивид на длъжност професор, който през комунизма направи кариера с хиляди дрънканици от този тип за Андрешко. Горната кръгло малоумна "теза" за Андрешко не е нищо друго, освен продължение на дивашките "разбирания" на комунистическите варвари и техните дебилни слуги - академици, професори, доценти, даскали и пр., че държавата е една изключително вредна конструкция с ясно определена съдба: НЕИЗБЕЖНО ПРЕДСТОИ ДА УМРЕ! И това ще стане при настъпването на прекрасния комунистически строй. Тази умирачка обаче, добавяха комунистите, ще се състои бавно. Защо бавно ли?\nПрез 1960-те г., когато бях прогимзназист, малоумните комунодаскалки по училищата масово в цялата страна неудържимо се пенеха, че комунизмът ще настъпи някъде след около две десетилетия, около 1980-те. Така им беше казал световният изрод №1 Джугашвили. Постепенно обаче империализмът се беше позасилил, надигнал грозната си паст, и комунизмът все да се поотлага. 1980-те настъпиха, а комунизмът дори не благоволяваше да се покаже на хоризонта! Комунодиваците взеха да призовават за спокойствие: "Не знаем кога точно ще настъпи комунизмът - когато с него ще умре и държавата, нали така. Обаче споко, това ще стане със сигурност! Неизбежна е умирачката на нещото държава!"\nНо да се върнем на Андрешко. Разбира се, че доколкото Андрешко е унищожител на самата идея за държава и държавност - не само според комунистите, но безспорно и според самия автор, той е ярко отрицателен герой.\nАндрешко обаче без всякакво съмнение е също така и положителен герой. Наистина неговият интелект никак не му достига, за да може да разбере що за нещо е това държавата и как трябва то да функционира. Андрешко е необразован селянин със съответната порядъчна доза природна хитрина, както и с много добро сърце. Типичен български селянин, и не само български! Комунистическите диваци имаха болезнена нужда именно от тази страна на Андрешко, не от другата, неблаговидната! И впрягаха ежедневно дебилните си слуги - тъпи професори, доценти, даскали по училищата и пр., за да я пропагандират.\nКомунизмът днес е минало. Но неприятното е, че и досега абсолютно невярното и кръгло идиотско комунистическо "тълкуване" на образа на Андрешко остава до немалка степен в широка педагогическа и обществена експлоатация. Мнозина тук ще ме контрират така: "Те днешните училища изобщо не благоволяват да учат учениците! Какво остава да очакваме, че ще ги учат правилно?" И ще бъдат до голяма степен прави.\nНо както и да се реши един ден текущият проблем на българските граждани с огромната гавра, която днес се осъществява върху българската държава и българската държавност от страна на политическата система, образователната система, съдебната система и пр. - умопорачително и вбесяващо некадърни, корумпирани и нагли депутати, министри, "просветители", магистрати и пр., лично аз не мога тук накрая, като заключение, да не подчертая следното.\nЛично мен ме изумяват грандиозната прозорливост на класика - родител на Андрешко, и неговата гениалност и фино майторство, които са му позволили с един абсолютен минимум обем изразни средства да изгради един перфектен, напълно завършен, абсолютно противоречив образ! Грандиозно велик образ, валиден както за българите, така и за целия свят! Образ на един изключително добър по душа човек, който същевременно точно в същата степен е и рушител - макар и напълно неволен - на дома на модерния човек, държавата. А оттук и рушител на своя собствен дом!\nПубликувано от Красимир Кабакчиев в 13:30 ч. Няма коментари:\nКРАЖБА ИМА – КРАДЦИ НЯМА! Втора кражба на труда на Паисий "История славянобългарска" – или как след посегателството през 1980-те години на миналия век върху труда на Паисий от страна на Държавна сигурност днес българската така наречена прокуратура се мъчи да прикрие и омаловажи втора кражба на този труд!\nОсвен че съм автор на двадесетина книги – монографии, речници, граматика на английския език, десетки научни статии и рецензии, а отделно от това и на стотици статии по най-различни въпроси във всекидневния печат, през годините имам публикувани и около 20 превода от български на английски език (или, по-рядко, от английски на български) на книги, специализирани, в най-различни области на науката и културата. Един от тези мои преводи от български на английски език е на труда на Паисий "История славянобългарска" (осъществен от превода на новобългарски на Петър Динеков). Изданието е от 2000 г. на Софийския университет, на базата на сключен договор между издателството на Университета и мен – то беше осъществено след като президентът Петър Стоянов взе правилното решение откраднатата през 1980-те години от страна на Държавна сигурност чернова-първообраз на труда да бъде върната на Зографския манастир. За кражбата през 1980-те години и за някои обстоятелства около изданието през 2000 г. вж. статията ми „Кражба има – крадци няма“ http://www.slovo.bg/old/litforum/002/kkabak.htm.\n"История славянобългарска" е труд, който, както е добре известно, държавата България много обича да третира като свой символ! И е абсолютно ясно, че именно преводът на английски език на труда на Паисий е това, което най-добре и най-лесно го представя пред света!\nПускам настоящото съобщение във Фейсбук страницата си не само, за да опиша осъществената втора нагла кражба на труда на Паисий, но и затова, защото се оказа, че дори много от моите роднини, колеги и приятели – и в България, и по света – не знаят какво точно се е случило с този мой труд и с тази книга, която държавата третира като свой символ. Те не знаят, че през 2012 г. преводът ми на английски език на "История славянобългарска" е откраднат. Не знаят, че е осъществено пиратско издание, което вече почти четири години (повтарям – ЧЕТИРИ ГОДИНИ) се продава и разпространява напълно необезпокоявано в България и по света! Въпреки че е налице императивна законова норма при кражба от този тип пиратският тираж да бъде иззет в полза на държавата и унищожен! С това съобщение тук ще опиша относително кратко случая – който предстои да бъде решаван по съответния законов ред.\nАз самият научих за кражбата много месеци след нейното извършване и след пускането на пазара на пиратското издание. Веднага направих оплакване в МВР, след което поради безобразно противоправно поведение на инспектор в МВР по телефона започнаха да ми се обаждат някакви лица с изключително нагли и противоправни искания да сключвам с тях договор с минала дата. Отсвирих ги, направих оплакване в МВР. Телефонният терор престана. Но последва двегодишна епопея с така наричащата се българска прокуратура – институция, която в българското общество днес е известна повече като „прикриватура“.\nПрез тези две години епопея прокуратурата издаде осем акта, чрез които не само отказа да преследва извършителя (извършителите) на деянието, но дори умишлено не разкри неговата (тяхната) самоличност. Нещо повече, прикриватурата извърши и още едно невероятно безумно по противоправността и наглостта си деяние! Тя драстично погази закона, като дори не си мръдна пръста и за миг за изпълнение на императивната законова норма: пиратското издание да бъде иззето в полза на държавата и унищожено!\nЗа разлика от прокуратурата обаче Министерството на културата работи по въпроса доста съвестно. Още в началото по най-бързия начин санкционира издателството-пират, а след това направи множество големи усилия за издирване на пиратския тираж, за изземването му в полза на държавата и унищожаването му. Националната библиотека първоначално осъществи противоправно бездействие. Но неотдавна и тази институция започна действия за изпълнение на закона. Ето съответни документи (кликнете наляво или надясно) – https://www.facebook.com/photo.php?fbid=10205456060902357&set=pcb.10205456086022985&type=3&theater\nОт няколко дни насам е налице и категорично доказателство за това, че през тези години прикриватурата не е иззела пиратския тираж напълно умишлено, при тотално погазване на закона! Но по каква причина е направила това? Поради некадърност? Поради корупция? Или по една трета причина – също напълно възможна?\nНекадърността и корупцията в прокуратурата са повече от широко известни както на цялото българско общество, така и на институциите на Европейския съюз. В последния доклад за българското правосъдие на Европейската комисия се предвижда „да започне независим анализ на прокуратурата”. Оттук третата възможна причина за погазването на закона от страна на прокуратурата – по моето категорично убеждение – е следният.\nВ повечето от издадените осем акта по случая българската така наречена прокуратура намира осъществената кражба на превода на английски език на труда, който държавата България обича да третира като свой символ, за „благородно деяние“. Тъй като става дума за мой личен труд, за моя безспорна интелектуална собственост, това сега вероятно звучи абсурдно и потресаващо за читателите. Но то е факт! Осемте акта на прикриватурата предстои да бъдат публикувани, и фактът тогава ще блесне с всичките си подробности! Прокуратурата третира моя лична интелектуална собственост като ... принадлежаща на държавата! Повече от изумително безумие и грандиозна наглост! Пропозиция или презумпция, че трудът на Паисий принадлежи на държавата България, би могла метафорично и исторически евентуално да се допусне, въпреки че не биха имали нищо общо с правото. Но да се приеме, че моят личен превод на английски език на "История славянобългарска" е собственост на държавата България, е не просто наглост и безумие, това е тотално погазване както на принципите на правото и правораздаването, така и на личните ми права на човек, гражданин и творец! И заради това тотално погазване на принципите на правото и правораздаването, и оттам нанесените ми значителни материални и морални щети прокуратурата предстои да бъде съдена от мен!\nВ няколко от издадените от прикриватурата актове се лансира презумпцията, че едно или две физически лица и едно частно издателство са именно тези в България, които имат правото да издадат превода ми на английски език на труда на Паисий!?! При това ВЪПРЕКИ ЧЕ СА ГО ОТКРАДНАЛИ! Прикриватурата – забележете – признава, че осъществяването на пиратското издание представлява закононарушение! Но същевременно един от индивидите с прокурорски тоги, издали осемте акта, си позволява да осъществява върху мен натиск да легитимирам кражбата, като сключа незаконен постфактум договор с крадеца (или крадците). И този факт, разбира се, ще бъде показан с целия му блясък, когато бъдат публикувани прокурорските актове – и това ще стане скоро! Но, с други думи, цялостното поведение на прокуратурата, която прикри извършителя (извършителите) на кражбата и умишлено възпрепятства изземването в полза на държавата и унищожаването на пиратското издание, е такова, че явно чисто и просто\nЦЕЛИ ОБЛАГОДЕТЕЛСТВАНЕТО НА ДЪРЖАВАТА БЪЛГАРИЯ ЧРЕЗ ДЪЛГОГОДИШНОТО РАЗПРОСТРАНЯВАНЕ И ПРОДАЖБА В ТЪРГОВСКАТА МРЕЖА В БЪЛГАРИЯ И ПО СВЕТА НА ТРУДА, КОЙТО ДЪРЖАВАТА БЪЛГАРИЯ ОБИЧА ДА ТРЕТИРА КАТО СВОЙ СИМВОЛ!\nИли, казано по още един друг начин,\nДЪРЖАВАТА БЪЛГАРИЯ СЕ ОПИТВА ДА ИЗВЛЕЧЕ ПОЛЗА – КОЯТО Е НЕ ПРОСТО НЕЗАКОННА, НО И НЕВЕРОЯТНО НЕМОРАЛНА, КАТО ЧРЕЗ СВОЯ ОРГАН „ПРОКУРАТУРА“ СЕ ОПИТВА ДА ПРИКРИЕ И ОНЕВИНИ КРАЖБАТА НА ТРУДА МИ, ЗА ДА МОЖЕ ДА СЕ ПРЕДСТАВИ ПРЕД СВЕТА ПОСРЕДСТВОМ ТЕКСТА НА АНГЛИЙСКИ ЕЗИК НА ТРУДА НА ПАИСИЙ!\nПо моето категорично виждане обаче държавата България днес няма абсолютно никакво морално право да използва труда на Паисий! Тя няма право да го разглежда – дори и условно – като свой! Защото всъщност България не е никаква държава! Това е една географска територия, на която няма правосъдие, на която няма образование, на която няма обществен морал и съвест! Това е един терен на всекидневни и ежечасни борби между мафиоти – магистрати, политици, "бизнесмени" и най-различни други корумпирани индивиди. Това е „държава“ на десетки и стотици хиляди непрекъснато извършващи се и оставащи ненаказани безобразия, лъжи, кражби, беззакония и престъпления, които умишлено и систематично биват прикривани в съдебната система, най-вече от прокуратурата!\nИ именно от тази гледна точка този грандиозно флагрантен опит на прокуратурата да оневини и потули кражбата на моя интелектуална собственост с цел да бъде облагодетелствана държавата България ще срещне моя отпор! Абсолютно категоричен!\nПубликувано от Красимир Кабакчиев в 11:52 ч. Няма коментари:\nКРАЖБА ИМА – КРАДЦИ НЯМА! Втора кражба на труда на...


Засявайте ранния пипер | Зеленчуци | Български Фермер\nБългарски фермер / Засявайте ранния пипер / Зеленчуци\nЗасявайте ранния пипер\nАко ще отглеждате ранен пипер, трябва да засеете семената в топъл парник, където да отгледате разсада.\nСроковете са различни в зависимост от климатичните условия на района. За по-топлите части на страната сеитбата започва още в началото на февруари, а в по-хладните - малко по-късно.\nСтара градинарска практика е семената за ранното производство да се обработят преди сеитбата. За целта трябва да ги потопите във вода, да ги отцедите и след това и да ги поставите на влажна филтърна хартия. Температурата в помещението трябва да е над 20 градуса, а хартията леко влажна. След като започнат да се показват първите кълнове, може да започнете със сеитбата.\nЗасейте семената на дълбочина 1,5-2 см и ги покрийте с торопочвената смес. След това леко уплътнете и полейте. Семената ще поникнат за около 10-15 дни, ако температурата е около 20 градуса.


Такси Китен - Атанас Янков 0898 579370 | Приморско 24\nНачало / Бизнес каталог / Таксита в Приморско и региона / Такси Китен – Атанас Янков 0898 579370\nНаселено мястоКитен (1)Приморско (17) Вид услугаатракция (3)Бензиностанция (1)Куриер (1)Музей (1)такси (2)Хотел (7)\nТакси Китен – Атанас Янков 0898 579370\nТаксита в Приморско и региона\n7 местен комфортен автомобил с екстри за търсещите такси Китен. Таксиметровият превозвач е с висока оценка и притежава всички документи за превоз на пътници. За редовните клиенти използващи в Китен такси има 24 часово обслужване.\nНай-предпочитаните маршрути и цени на търсещите в Китен такси:\nТакси Китен – Приморско е най-търсения и използван маршрут от летовниците. Ориентировачното разстояние е около 6 километра. Цената на таксиметровата услуга от Китен до Приморско и от Приморско до Китен варира между 13 и 15 лв. в зависимост от дневната или нощната тарифа. Използващите тази услуга обикновенно пътуват от Приморско до популярната дискотека Зангадор\nТакси Китен – ММЦ се нарежда на второ място по търсене от летовниците. По този маршрут се пътува бързо и кратко, тъйк като разстоянието е малко – около 3 км. Цената на услугата е около 10 лв. в зависимост от времето (дневна/нощна тарифа)\nТакси Китен – Лозенец струва ориентировачно 15 лв., а километрите до там са близо 6. Най-често се използва вечер, когато млади хора търсят превоз до популярния нощен клуб Хасиенда или Барчето.\nТакси Китен – Царево е на цена около 20-22 лв., а разстоянието е приблизително 11 км.\nАко клиент забрави вещ в таксиметровата кола може да разчита на коректност. Вещите се предават в близкото полицейско управление, тъй като местния таксиметров превозвач държи на доброто си име.\nТакси Приморско – Атанас Ангелов ЕТ\nRenault Grand scenic III с 24 часово обслужване – Климатроник, Хладилна жабка, Панорамен стъклен покрив, DVD, TV, USB, AUDIO, Система ISOFIX\nАдрес: ул Странджа 1\nМобилен: 089 8579370\nТелефон: 089 8579370


EXIT е номиниран за най-добър фестивал в света! – TODAY BG\nBy adminPosted on февруари 1, 2022 февруари 1, 2022\nИзвестното британско списание NME номинира EXIT, многократен шампион на европейски фестивали, за най-добър фестивал в света! Тази номинация за престижните награди NME Awards поставя EXIT сред най-известните имена на световната музикална индустрия, като Лана Дел Рей, Били Айлиш, The Weeknd, Måneskin, BTS, Lil Nas X, Тейлър Суифт, Лиъм Галахър и много други.\nВ своята 70-годишна история NME (New Musical Express) е една от най-престижните медии в света, отразяваща музика, филми и култура. Наградите NME са учредени година след основаването на списанието, а някои от най-забележителните победители в историята на наградите включват Елвис Пресли, Дейвид Боуи, Джон Пийл, Клиф Ричард, Пол Уелър, Arctic Monkeys, Muse, Morrissey, Oasis, The Beatles, The Jam and Blur.\nBandLab NME Awards 2022 ще се проведе в O2 Academy Brixton в Лондон на 2-ри март. В нощта на 69-ата церемония по връчването на наградите NME ще бъдат избрани най-добрите в музиката, филмите, телевизията и игрите. Честта да бъде сред кандидатите за изтънчените награди на NME, които се връчват от 1953 г., бе дадена на EXIT след най-предизвикателния период на музикалната индустрия, в който това беше първият голям фестивал на планетата от началото на пандемията. NME избра 10 събития в категорията “Най-добър фестивал в света”. Освен EXIT, те включват Reading & Leeds, Fuji Rock и Wireless.\nEXIT беше два пъти официално обявен за „Най-добър голям европейски фестивал“ на фестивалните награди на ЕС и спечели наградата „Най-добър фестивал в чужбина“ на фестивалните награди в Обединеното кралство. Множество уважавани международни медии като The Guardian, New York Times, CNN, BBC, класираха EXIT сред най-добрите събития в света.\nПървите потвърдени хедлайнери на 21-то издание на EXIT, което ще се проведе на Петроварадинската крепост от 7 до 10 юли 2022 г., е алтернативният рок крал Ник Кейв и неговите The Bad Seeds, една от най-оригиналните и влиятелни групи в света, както и местния любимец Борис Брейча, като съвсем скоро ще бъдат обявени още имена.\nPrevious post: Модерни решения за оредялата коса при мъжете от Магама! СНИМКИ\nNext post: Родителите на Денис Теофиков дадоха официален старт на фондация „Денис Теофиков“